פרנץ רדוש

פרנץ רדוש (בהונגרית: Rados Ferenc; בודפשט, 26 באוקטובר 1934) הוא פסנתרן יהודי-הונגרי פרופסור מורה למוזיקה, זוכה פרס האמן המצטיין ו זוכה פרס קושוט (המקביל בהונגריה לפרס ישראל).

== ביוגרפיה ==
פרנץ רדוש נולד במשפחה יהודית מוזיקלית: אביו היה דז'ה רדוש (1891–1974), פרופסור ידוע מאוד לכינור, ואמו הייתה אנה וייל (1897–1970). רדוש הצעיר החל את לימודיו המוזיקליים בבית הספר למוזיקה על שם בלה בארטוק, שם היה בין השנים 1952 לבין 1956 תלמידו של אישטוואן אנטל. לאחר שסיים את לימודיו בבית הספר המקצועי הזה למוזיקה, הוא התקבל לאקדמיה למוזיקה ע"ש פרנץ ליסט, שם היה תלמידו של פאל קדושה מ-1956 עד 1959. לאחר מכן המשיך את לימודיו במוסקבה, והפך לתלמידו של ויקטור מרסאנוב. כשחזר להונגריה, החל לעבוד כמורה למוזיקה.

בשנת 1964 הפך למורה בבית הספר המקצועי למוזיקה בלה בארטוק, ולאחר מכן באקדמיה למוזיקה כעוזרו של פאל קדושה, יחד עם ג'רג' קורטג. מאוחר יותר, הפך לפרופסור מפורסם למקצועות מרכזיים ולמוזיקה קאמרית. כמורה, הייתה לו חשיבות מכרעת עבור דור שלם של מוזיקאים הונגרים. כמורה לפסנתר, תלמידיו כללו את דז'ה ראנקי זולטאן קוצ'יש ואנדראש שיף, ובשיעוריו במוזיקה קאמרית לימד עשרות מוזיקאים שהפכו לידועים ברמה בינלאומית וכן לימד חברי רביעיות שונות לכלי מיתר.

בנוסף להוראה, נתן בקביעות קונצרטים עד סוף שנות ה-80, אך הפסיק לעבוד כפסנתרן פעיל בערך בתקופה זו. לאחר שהביצוע בסגנון המקור של מוזיקה ישנה נכנסה לאופנה, הוא הקדיש חלק נכבד מהקונצרטים שלו לנגינה בפורטפיאנו שמכונה לפעמים גם פיאנופורטה שהוא פסנתר מוקדם. באופן עקרוני, המילה "פורטפיאנו" יכולה להתייחס לכל פסנתר המתוארך להמצאת הכלי על ידי ברתולומאו כריסטופורי ב-1698 ועד לתחילת המאה ה-19. הרפרטואר שלו כפסנתרן כלל בעיקר יצירות קאמריות ולפסנתר של קלאסיקות וינאיות ומלחינים רומנטיים. בין תלמידיו לשעבר הופיע לעיתים קרובות על הפודיום עם זולטאן קוצ'יש.

הוא עזב את האקדמיה למוזיקה באמצע שנות ה-90. מאז הוא מקיים באופן קבוע כיתות אמן ברחבי הונגריה ומחוצה לה. רדוש התבקש להיות בחבר השופטים בכמה תחרויות פסנתר בינלאומיות והוא לימד תקופה ארוכה יותר גם בסמינר בארטוק בעיר סומבטהיי. ראדוש הוא אחד החברים המייסדים של אגודת המוזיקה ההונגרית החדשה.

== פרסים והוקרה ==
* עובד מצטיין בחינוך (1976)<ref>Művelődési közlöny, 1976. június 23. (20. évfolyam, 12. szám)</ref>
* פרס האמן המצטיין (1980)
* פרס ברטוק-פסטורי (1997)
* צלב האבירים של מסדר ההצטיינות של הרפובליקה של הונגריה (2004)
* פרס קושוט (2010)

== לקריאה נוספת ==
* [https://www.verbierfestival.com/musician/rados-ferenc/ ביוגרפיה של פרנץ רדוש ב-Verbier Festival]
* [https://van-magazine.com/mag/steven-isserlis-ferenc-rados/ Ferenc Rados: And Now for Something Completely Different…]
* [https://www.youtube.com/watch?v=4FQs2_aWhFw Franz Schubert: Impromptus Op. 90 D 899, by Ferenc Rados]

== קישורים חיצוניים ==

* [https://lfze.hu/lexikon_nagy_elodok/lexikon-1743 פרופיל של פרנץ ראדוש באתר האינטרנט של האקדמיה למוזיקה ע"ש פרנץ ליסט]
* [http://info.bmc.hu/index.php?node=artists&table=ZENESZ&id=653 מאמר במאגר המוזיקה של BMC על פרנץ ראדוש]
* [https://www.kronbergacademy.de/en/education/faculty/faculty/person/ferenc-rados פרנץ רדוש באתר Kronberg Academy]
* [https://limelightmagazine.com.au/features/sir-andras-schiff/ ראיון עם הפסנתרן סר אנדרש שיף על המורה שלו פרנץ רדוש]

== הערות שוליים ==

קטגוריה:פסנתרנים יהודים הונגרים
קטגוריה:בוגרי האקדמיה למוזיקה ע"ש פרנץ ליסט
קטגוריה:מורים למוזיקה בהונגריה
קטגוריה:יהודים זוכי פרס קושוט
קטגוריה:ניצולי השואה
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1934